[image: image1.png]



Edelény város helyi választási bizottsága

(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)


Száma: E/3269-62/2024.
Edelény Város Helyi Választási Bizottsága
62/2024. (V.6.) 

HATÁROZATA

Edelény Város Helyi Választási Bizottsága a választási eljárásról szóló 2013. évi XXXVI. törvény 318. § (2) bekezdésében biztosított hatáskörében eljárva települési nemzetiségi önkormányzati jelölt nyilvántartásba vétele tárgyában 3 igen 0 nem szavazattal meghozta a következő határozatot: 
Edelény Város Helyi Választási Bizottsága Glonczi Gizella 3783 Edelény, Bem József út 24. szám alatti lakos, Cigány Közösségek Szövetsége jelöltjének a települési roma nemzetiségi önkormányzati képviselők 2024. évi választásán települési roma nemzetiségi egyéni jelöltként való nyilvántartásba vételét 

v i s s z a u t a s í t j a.

Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a https://edeleny.hu/ megnevezésű honlapján. 
A határozat ellen az ügyben érintett természetes és jogi személy, jogi személyiség nélküli szervezet – jogszabálysértésre hivatkozással – írásban fellebbezést nyújthat be a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). A fellebbezést Edelény Város Helyi Választási Bizottságánál (3780 Edelény, István király útja 52.; e-mail: jegyzo@edeleny.hu) kell előterjeszteni. 
A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon – azaz 2024. május 9-én - 16.00 óráig megérkezzen Edelény Város Helyi Választási Bizottságához. A határidő jogvesztő.

A fellebbezésnek tartalmaznia kell:

a) a kérelem Ve. 223. § (3) bekezdése szerinti alapjait, 
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságot igazoló igazolványának típusát és számát, vagy jelölő szervezet vagy más szervezet esetén a bírósági nyilvántartásba-vételi számát.
A fellebbezés tartalmazhatja benyújtójának elektronikus levélcímét, vagy postai értesítési címét.
A fellebbezés illetékmentes.
I n d o k o l á s
Glonczi Gizella 3783 Edelény, Bem József út 24. szám alatti lakos a települési roma nemzetiségi önkormányzati képviselők 2024. évi választásán roma nemzetiségi egyéni jelöltként való nyilvántartásba vételét kezdeményezte Edelény Város Helyi Választási Bizottságnál (a továbbiakban: HVB), melyhez benyújtotta az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. (II.11.) IM rendelet (a továbbiakban: IM rendelet) 10. melléklete szerinti A6 „Ajánlóív igénylése jelölt ajánláshoz a nemzetiségi önkormányzati választáson” elnevezésű formanyomtatványt, melyet követően részére 5 db ajánlóív került kiadásra. 
A Nemzeti Választási Bizottság 2024. március 12. napján meghozott 8/2024. határozatával (a továbbiakban: NVB határozat) a nemzetiségi önkormányzati képviselők 2024. évi általános választását és egyben a roma nemzetiség esetében a települési nemzetiségi önkormányzati képviselők választását 2024. június 9. napjára tűzte ki. 
A nemzetiségek jogairól szóló 2011. évi CLXXIX. törvény (a továbbiakban: Nektv.) 59.§ (1) bekezdése alapján a települési nemzetiségi önkormányzati képviselő jelöléséhez a nemzetiségi névjegyzékben a választás kitűzésének napján szereplő választópolgárok öt százalékának, de legalább öt választópolgárnak az ajánlása szükséges.
Az NVB határozat 7. mellékletében foglaltak Edelény településen a roma nemzetiség esetében a települési nemzetiségi önkormányzati képviselő jelöléséhez 26 nemzetiségi választópolgár ajánlása szükséges.

A Ve. 124. § (1) bekezdése alapján a jelöltet az ajánlóívek átadásával kell bejelenteni a nyilvántartásba vételére illetékes választási bizottságnál.

A Ve. 124. § (1a)-(1b) bekezdésében foglaltak szerint
”(1a) A jelölt bejelentésekor a jelöltnek nyilatkoznia kell arról, hogy megfelel a jelöltekkel szemben az (1b) bekezdésben támasztott követelménynek, és arról, hogy a választói akarat befolyásolására vagy ennek megkísérlésére irányuló tevékenység folytatása céljóból külföldi támogatást vagy ebből származó vagyonelemet az adott választás vonatkozásában nem használ fel. A választási bizottság azt a jelöltet veszi nyilvántartásba, aki e nyilatkozatot megtette.

(1b) A jelöltként nyilvántartásba vételét kérő, illetve a nyilvántartásba vett jelölt a választói akarat befolyásolására vagy ennek megkísérlésére irányuló tevékenység folytatása céljából külföldi támogatást vagy ebből származó vagyoneleinet az adott választás vonatkozásában nem használhat fel. Az e bekezdésben foglaltakat jogszabálysértés gyanúja esetén az Állami Számvevőszék ellenőzi.”

A Ve. 318. § (1) bekezdése értelmében a települési nemzetiségi önkormányzati jelöltet legkésőbb a szavazást megelőző harmincnegyedik napon – azaz 2024. május 6-án 16:00 óráig - kell bejelenteni. A Ve. 132. § rendelkezése szerint az illetékes választási bizottság minden, a törvényes feltételeknek megfelelő jelöltet legkésőbb a bejelentését követő negyedik napon nyilvántartásba vesz.

A Ve. 318. § (2) bekezdés rendelkezése szerint a települési nemzetiségi önkormányzati jelöltet a helyi választási bizottság veszi nyilvántartásba. 
A jelölt HVB-nél történtő bejelentésére a kiadott összes ajánlóív (5 db) Helyi Választási Iroda (a továbbiakban: HVI) részére történő átadásával és a jelölt Ve. 124. § (1a) bekezdésében meghatározott nyilatkozatának benyújtásával 2024. május 3. napján került sor.
A HVI a Ve. 125 - 127. §-ban foglaltak figyelembevételével az ajánlásokat a Ve. 127. § (1) bekezdésében meghatározott határidőn belül ellenőrizte, és megállapította, hogy a leadott 5 db ajánlóíven szereplő 37 választópolgár adataival 2024.05.03. napján leadta a Helyi Választási Iroda (a továbbiakban: Helyi Választási Iroda) részére.

A HVB megvizsgálta a Helyi Választási Iroda által ellenőrzött ajánlóívek adattartalmát, valamint, hogy a jogszabályi követelményeknek megfelelő érvényes ajánlások száma eléri-e a megkövetelt határt, ezek közül legalább 26 ajánlás érvényes-e, ennek során a HVI által ellenőrzött ajánlások megvizsgálását követően megállapította, hogy a jelölt bejelentése nem felel meg, tekintettel arra, hogy az érvényes ajánlások száma nem éri el a Nemzeti Választási Bizottság határozata szerinti, a roma települési nemzetiségi jelölt állításához szükséges ajánlások számát, amely 26 ajánlás. A leadott ajánlóíveken szereplő érvényes ajánlásokszáma 21.

A fentiekre figyelemmel a HVB – a jelölt nyilvántartásba vételéhez szükséges feltételek hiánya miatt – Glonczi Gizella roma települési nemzetiségi jelöltként történő nyilvántartásba vételét visszautasítja.

A határozat a hivatkozott jogszabályi rendelkezéseken, továbbá a választási eljárásról szóló 2013. évi XXXVI. törvény (a továbbiakban: Ve.) 10. §-án, 14. § (2) bekezdés d) pontján, 44. § (1) bekezdésén, 45. § (1) és (2) bekezdésén, 46. §-án, 120. §-án, 122.§-án, 124-127. §-án, 132. §-án, a 311. § (1) bekezdés c) 318. § (1)-(2) bekezdésén, a Nemzeti Választási Bizottság 2024. március 12. napján meghozott 8/2024. határozatán, a jogorvoslati lehetőségről szóló tájékoztatás pedig a Ve. 10. § (3) bekezdés, 221. §, a 223.-225. §-okon alapul. 
Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes.

Edelény, 2024. május hó 6. nap

P.H.

Turóczi Bertalan

elnök

